《题通微斋》
明代·陶安

道体本无迹，至隐不可见。彼美方外人，达此弗迷眩。

寸心造幽玄，寂然该众善。真机忽显露，妙用生万变。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。